CELEX: 32019R0366
Language: fi
Date: 2019-03-05 00:00:00
Title: Komission täytäntöönpanoasetus (EU) 2019/366, annettu 5 päivänä maaliskuuta 2019, asetuksen (EU) N:o 605/2010 liitteen I muuttamisesta siltä osin kuin on kyse niiden kolmansien maiden ja niiden kolmansien maiden osien luettelosta, joista on sallittua tuoda Euroopan unionin alueelle raakamaidon, maitotuotteiden, ternimaidon ja ternimaitotuotteiden eriä (ETA:n kannalta merkityksellinen teksti.)

6.3.2019   
               
               
                  FI
               
               
                  Euroopan unionin virallinen lehti
               
               
                  L 65/1
               
            
         KOMISSION TÄYTÄNTÖÖNPANOASETUS (EU) 2019/366,
         annettu 5 päivänä maaliskuuta 2019,
         asetuksen (EU) N:o 605/2010 liitteen I muuttamisesta siltä osin kuin on kyse niiden kolmansien maiden ja niiden kolmansien maiden osien luettelosta, joista on sallittua tuoda Euroopan unionin alueelle raakamaidon, maitotuotteiden, ternimaidon ja ternimaitotuotteiden eriä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 1 kohdan ensimmäisen alakohdan ja 4 kohdan sekä 9 artiklan 4 kohdan,
         ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 11 artiklan 1 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 605/2010 (3) vahvistetaan kansanterveyttä ja eläinten terveyttä sekä eläinlääkärintodistuksia koskevat vaatimukset raakamaidon, maitotuotteiden, ternimaidon ja ternimaitotuotteiden erien unionin alueelle tuontia varten ja niiden kolmansien maiden luettelo, joista tällaisten erien tuominen unionin alueelle sallitaan.
                  
               
                     (2)
                  
                  
                     Asetuksen (EU) N:o 605/2010 liitteessä I vahvistetaan luettelo kolmansista maista tai niiden osista, joista on sallittua tuoda unionin alueelle raakamaidon, maitotuotteiden, ternimaidon ja ternimaitotuotteiden eriä, sekä osoitus tällaisten hyödykkeiden osalta vaadittavan käsittelyn tyypistä.
                  
               
                     (3)
                  
                  
                     Japani on pyytänyt komissiolta lupaa viedä unioniin raakamaitoa, maitotuotteita, ternimaitoa ja ternimaitotuotteita, joille on tehty muu kuin erityiskäsittely. Eläinten terveyden näkökulmasta Japani on kolmas maa, joka on Maailman eläintautijärjestön luettelossa merkitty suu- ja sorkkataudista vapaaksi alueeksi, jolla ei suoriteta rokotuksia, ja se täyttää näin ollen eläinten terveyttä koskevat unionin tuontivaatimukset.
                  
               
                     (4)
                  
                  
                     Komissio on hiljattain tehnyt eläinlääkinnällisiä tarkastuksia Japanissa. Tehdyt tarkastukset osoittavat, että Japanin toimivaltainen viranomainen antaa asianmukaiset takeet direktiivissä 2002/99/EY vahvistettujen eläinten terveyttä koskevien unionin tuontivaatimusten noudattamisesta.
                  
               
                     (5)
                  
                  
                     Ottaen huomioon Japanin toimivaltaisen viranomaisen antamat asianmukaiset takeet ja suu- ja sorkkataudin osalta suotuisa eläinten terveystilanne Japanissa on aiheellista sisällyttää Japani asetuksen (EU) N:o 605/2010 liitteeseen I. Lisääminen liitteessä I olevaan luetteloon ei vaikuta muista unionin lainsäädännön säännöksistä aiheutuviin velvoitteisiin, jotka liittyvät eläinperäisten tuotteiden tuontiin unioniin ja saattamiseen unionin markkinoille, eikä etenkään niihin, jotka liittyvät asetuksen (EY) N:o 854/2004 12 artiklan mukaiseen laitosten luettelointiin.
                  
               
                     (6)
                  
                  
                     Sen vuoksi asetusta (EU) N:o 605/2010 olisi muutettava.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään asetuksen (EU) N:o 605/2010 liitteessä I olevaan taulukkoon Islantia koskevan kohdan jälkeen kohta seuraavasti:
            
               
                           ”JP
                        
                        
                           Japani
                        
                        
                           +
                        
                        
                           +
                        
                        
                           +”
                        
                     
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä maaliskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EYVL L 18, 23.1.2003, s. 11.
         
            (2)  EUVL L 139, 30.4.2004, s. 206.
         
            (3)  Komission asetus (EU) N:o 605/2010, annettu 2 päivänä heinäkuuta 2010, eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden Euroopan unionin alueelle tuontia varten (EUVL L 175, 10.7.2010, s. 1).